
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 140 

7 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Ο.Ε.Υ. του Ν.Π.Δ.Δ. «Δημοτικοί Παι¬ 
δικοί Σταθμοί Δήμου Αγ. I. Ρέντη». 1 

Έγκριση Ο.Ε.Υ. του Ν.Π.Δ.Δ. «Δημοτικός Αθλητικός 
Οργανισμός Δήμου Αίγινας». 2 

Α ΠΟΦΑΣΕΙ Σ 

Αριθμ. 07/ΔΤΑ/21096/05 (1) 


Τροποποίηση του Ο.Ε.Υ. του Ν.Π.Δ.Δ. «Δημοτικοί Παι¬ 
δικοί Σταθμοί Δήμου Αγ. I. Ρέντη». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξεις του άρθρου 90 του κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Τις διατάξεις των π.δ. 37Α/1987 και 22/1990. 

4. Τις διατάξεις του άρθρου 12 του ν. 1188/1981, όπως 
συμπληρώθηκαν με το άρθρο 26 του ν. 1832/1982 και 
αντικαταστάθηκαν με την παρ. 5 του άρθρου 8 του ν. 
2307/1995. 

5. Τις διατάξεις των νόμων α) ν. 2130/1994, β) ν. 
2190/1994 και γ) 2218/1994. 

6. Την υπ’ αριθμ. ΔΙΚΠ Ρ/Φ2/3210/1.4.1986 εγκύκλιο του 
Υπ. Προεδρίας της Κυβερνήσεως και γενική διαταγή 59 
υπ’ αριθμ. 53560/6.8.1986 Υπ. Εσωτερικών. 

7. Τις διατάξεις του ν. 3013/2002. 

8. Το 8084/20.2.2003 έγγραφο του ΥΠ.ΕΣ.Δ.Δ.Α. «περί 
πρόβλεψης θέσεων στους Οργανισμούς Εσωτερικής 
Υπηρεσίας των ΟΤΑ». 

9. Την οικ. 16978/12.11.2003 (ΦΕΚ./1693/Β718.11.2003) 
απόφαση σχετικά με μεταβίβαση αρμοδιοτήτων και 
εξουσίας υπογραφής με εντολή Γενικού Γραμματέα 
στο Γ ενικό Δ/ντή Περιφέρειας. 

10. Την 07/ΔΤΑ/20689/31.12.1997 απόφασή μας «περί 
τροποποίησης του Ο.Ε.Υ. του ΝΠΔΔ «Δημοτικοί Παιδικοί 
Σταθμοί Δήμου Αγ. I. Ρέντη». 


11. Την 322/2005 απόφαση του Δημοτικού Συμβουλίου 
Αγ. I. Ρέντη. 

12. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού του Δήμου Αγ. I. Ρέντη που δια¬ 
τυπώθηκε στο υπ’ αριθμ. 21/2004 (θέμα 6ο) πρακτικό 
του, αποφασίζουμε: 

Εγκρίνουμε την τροποποίηση του Ο.Ε.Υ. του Ν.Π.Δ.Δ. 
«Δημοτικοί Παιδικοί Σταθμοί Δήμου Αγ. I. Ρέντη», ως 
εξής: 

Άρθρο 1° 

ΔΙΑΡΘΡΩΣΗ ΥΠΗΡΕΣΙΩΝ: 

Οι υπηρεσίες του Νομικού Προσώπου συγκροτούνται 
όπως παρακάτω: 

Α. Αυτοτελές γραφείο Προέδρου. 

Β. Διεύθυνση του Νομικού Προσώπου. 

Οι παραπάνω υπηρεσιακές μονάδες διαρθρώνονται 
ως εξής: 

Α. Το αυτοτελές γραφείο Προέδρου περιλαμβάνει: 

1. Το γραφείο Προέδρου. 

2. Το γραφείο τύπου, δημοσίων σχέσεων, πληροφο¬ 
ριών και ενημέρωσης. 

3. Το γραφείο παιδιάτρου. 

Β. Η Διεύθυνση του Νομικού Προσώπου περιλαμβά¬ 
νει: 

Το τμήμα Διοικητικής και Οικονομικής υποστήριξης 

1. Γ ραφείο Γ ραμματείας 

2. Γ ραφείο διοικητικής και οικονομικής υποστήριξης 

Το Τμήμα Παιδικών Σταθμών Κέντρου Ρέντη 

1. Γ ραφείο Γ ραμματείας 

2. Γ ραφείο Παιδικού Σταθμού Κέντρου Ρέντη 

3. Γ ραφείο Βρεφονηπιακού Σταθμού Κέντρου Ρέντη 

Το Τμήμα Παραρτημάτων Παιδικών Σταθμών 

1. Γ ραφείο Γ ραμματείας 

2. Γ ραφείο Παιδικού Σταθμού Αγ. Άννας 

3. Γ ραφείο Παιδικού Σταθμού Άνω Ρέντη. 

Άρθρο 2° 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ (εισαγωγικός), Γ, Β και Α (κα¬ 
ταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού των θέσεων περιγράφο- 
νται στα π.δ/ματα 37α/1987, 22/1990, 50/2001, 347/2003, 
44/2005 και ν. 3274/2004. 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

1. Κλάδος ΠΕ Διοικητικού ή Οικονομικού-Λογιστικού 1 
θέση (νέα θέση 1) 

2. Κλάδος ΠΕ νηπιαγωγών 3 θέσεις 

3. Κλάδος ΠΕ Ιατρών 1 θέση (νέα θέση 1) 

Σύνολο θέσεων κλάδου ΠΕ πέντε (5) - Νέες θέσεις 
δύο (2) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

1. Κλάδος ΤΕ 17 Διοικητικού - Λογιστικού 1 θέση 

2. Κλάδος ΤΕ 9 Βρεφονηπιοκομίας 6 θέσεις 
Σύνολο θέσεων κλάδου ΤΕ επτά (7) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

1. Κλάδος ΔΕ 1 Διοικητικού 1 θέση 

2. Κλάδος ΔΕ 8 Βοηθών παιδαγωγών 5 θέσεις (νέες 
θέσεις 2) 

3. Κλάδος ΔΕ οδηγών 1 θέση (νέα θέση 1) 

4. Κλάδος ΔΕ Μαγείρων 3 θέσεις 

Σύνολο θέσεων κλάδου ΔΕ (10) - Νέες θέσεις τρεις (3) 
ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

1. Κλάδος ΥΕ 1 Κλητήρων - θυρωρών - γενικών καθη¬ 
κόντων 1 θέση (νέα θέση 1) 

2. Κλάδος ΥΕ 16 καθαριστριών εσωτ. χώρων 4 θέσεις 

3. Κλάδος ΥΕ 14 Βοηθών μαγείρων 2 θέσεις (νέες 
θέσεις 2) 

Σύνολο θέσεων κλάδου ΥΕ επτά (7) - Νέες θέσεις 
τρεις (3) 

ΠΡΟΣΩΠΙΚΟ ΠΟΥ ΚΑΤΕΧΕΙ ΠΡΟΣΩΡΙΝΕΣ-ΠΡΟΣΩΠΟ- 
ΠΑΓΕΙΣ ΘΕΣΕΙΣ 

- Οι παρακάτω θέσεις προσωπικού κενούμενες με 
οποιοδήποτε τρόπο καταργούνται. 

Α. ΚΑΤΗΓΟΡΙΑ ΠΕ 

Κλάδος ΠΕ Νηπιαγωγών 1 θέση 

Β. ΚΑΤΗΓΟΡΙΑ ΤΕ 

Κλάδος ΤΕ 9 Βρεφονηπιοκόμων 1 θέση 
Γ. ΚΑΤΗΓΟΡΙΑ ΔΕ 
Κλάδος ΔΕ 1 Διοικητικού 1 θέση 
Κλάδος ΔΕ 32 Μαγείρων 1 θέση 
Δ. ΚΑΤΗΓΟΡΙΑ ΥΕ 
Κλάδος ΥΕ Καθαριστριών 1 θέση 
ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔ. ΔΙΚΑΙΟΥ ΟΡΙ¬ 
ΣΜΕΝΟΥ ΧΡΟΝΟΥ. 

Το προσωπικό αυτό προσλαμβάνεται για αντιμετώπιση 
εποχιακών ή άλλων περιοδικών ή πρόσκαιρων αναγκών, 
σύμφωνα με το άρθρο 18 του ν. 2503/1997, όπως αυτό 
ισχύει κάθε φορά. 

1. Κλάδος ΤΕ 9 Βρεφονηπιοκομίας θέσεις 2 

2. Κλάδος ΔΕ 8 Βοηθών παιδαγωγών θέσεις 6 

3. Κλάδος ΔΕ 32 Μαγείρων θέση 1 

4. Κλάδος ΥΕ 16 Προσωπικού καθ/τας θέσεις 3 
ΠΡΟΣΩΠΙΚΟ ΜΕΡΙΚΗΣ ΑΠΑΣΧΟΛΗΣΗΣ 

Το προσωπικό αυτό προσλαμβάνεται σύμφωνα με τις 
διατάξεις του ν. 3250/2004, όπως αυτός ισχύει κάθε 
φορά. 

1. Κλάδος ΥΕ 16 προσωπικού καθ/τας θέσεις 3 
Άρθρο 3° 

ΠΡΟΣΟΝΤΑ ΔΙΟΡΙΣΜΟΥ ΚΑΙ ΛΟΙΠΕΣ ΔΙΑΤΑΞΕΙΣ 

1. Για το διορισμό, τα καθήκοντα, την αστική ευθύνη, 
τα δικαιώματα, τις μεταβολές των υπηρεσιακών κατα¬ 


στάσεων, τα πειθαρχικά αδικήματα, τις ποινές και τη 
λύση της υπαλληλικής σχέσης των μονίμων υπαλλήλων 
που προβλέπονται από τον παρόντα οργανισμό, έχουν 
ισχύ οι διατάξεις των ν. 1188/1981, 2190/1994, 3051/2002, 
όπως αυτές ισχύουν κάθε φορά. 

2. Γ ια το προσωπικό με σχέση εργασίας ιδιωτικού 
δικαίου αορίστου χρόνου έχουν εφαρμογή οι διατάξεις 
του π.δ/τος 410/1988, όπως αυτές ισχύουν σήμερα. 

3. Τα προσόντα διορισμού που απαιτούνται κατά κα¬ 
τηγορία, κλάδο και ειδικότητα, καθορίζονται σύμφωνα 
με τα π.δ. 37α/1987, 22/1990, 50/2001, 347/2003, 44/2005 
και ν. 3274/2004. 

Οι αρμοδιότητες που καθορίζονται από τον Ο.Ε.Υ. θα 
ασκούνται από τις ανάλογες υπηρεσίες, τμήματα και 
γραφεία τους. Η κατανομή του προσωπικού θα απο- 
φασίζεται από τον Πρόεδρο, ανάλογα με τις ανάγκες 
του ΝΠΔΔ. 

Άρθρο 4° 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Η επιλογή προϊσταμένων Δ/νσεων και τμημάτων γίνε¬ 
ται σύμφωνα με το άρθρο 36 του ν. 2190/1994 και άρθρο 
12 παρ. 9 του ν. 2503/1997 οι κλάδοι δε από τους οποίους 
γίνεται η επιλογή αναλυτικότερα είναι οι εξής: 

Γ ια τη Διεύθυνση του Ν.Π.: ΠΕ Νηπιαγωγών ή ΤΕ Βρε¬ 
φονηπιοκόμων και ελλείψει ΠΕ Ιατρών. 

Γ ια το τμήμα Διοικητικής και Οικονομικής Υποστήρι¬ 
ξης: ΠΕ 1 Διοικητικού ή Οικονομικού - Λογιστικού ή ΤΕ 
17 Διοικητικού - Λογιστικού ή ΔΕ 1 Διοικητικού. 

Γ ια τα τμήματα Παιδικών Σταθμών Κέντρου Ρέντη και 
Παραρτημάτων Παιδ. Σταθμών: ΠΕ Νηπιαγωγών ή ΤΕ Βρε¬ 
φονηπιοκόμων και ελλείψει ΔΕ βοηθών βρεφοκόμων. 

Για τις ανωτέρω θέσεις επιλέγονται υπάλληλοι με 
βαθμό Α' και ελλείψει υπαλλήλων με βαθμό Α' υπάλ¬ 
ληλοι με βαθμό Β'. 

Η αναπλήρωση των προϊσταμένων γίνεται σύμφωνα 
με τις διατάξεις του άρθρου 36 ν. 2190/1994 και του 
άρθρου 8 του ν. 2690/1999. 

Άρθρο 5° 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 

Α. ΠΡΟΪΣΤΑΜΕΝΟΣ ΔΙΕΥΘΥΝΣΗΣ 

Ο προϊστάμενος Δ/νσης προΐσταται των τμημάτων και 
γραφείων που υπάγονται στην αρμοδιότητα του. Ασκεί 
εποπτεία και ελέγχει την παρουσία, πειθαρχία, απόδοση 
και επίδοση όλων των υπαλλήλων της Δ/νσης, την τήρη¬ 
ση των Νόμων, Διαταγμάτων, αποφάσεων κλπ. που αφο¬ 
ρούν το Νομικό Πρόσωπο και καθοδηγεί αυτούς κατά 
την εκτέλεση των υπηρεσιακών τους καθηκόντων. 

Ενημερώνεται για όλη την εισερχόμενη και εξερχόμε- 
νη αλληλογραφία που αφορά τη Διεύθυνση, χαρακτη¬ 
ρίζει και κατανέμει αυτή σύμφωνα με τις αρμοδιότητες 
των τμημάτων και γραφείων που υπάγονται σ’ αυτή και 
δίνει τις αναγκαίες οδηγίες στους προϊσταμένους των 
τμημάτων για τις ενέργειες που πρέπει να γίνουν. 

Υπογράφει έγγραφα κα αποφάσεις ύστερα από γρα¬ 
πτή εξουσιοδότηση του Προέδρου. 

Θεωρεί τη βεβαίωση εργασίας του προσωπικού που 
υπηρετεί στη Δ/νση καθώς και κάθε σχετική εντολή 
που αφορά προμήθεια ή πληρωμή, καθιστάμενος έτσι 
διαχειριστής των πιστώσεων. 

Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν προϊσταμένους τμημάτων και 

γραφείων, διατυπώνει τη γνώμη του σε δεύτερο βαθμό 
στις υπηρεσιακές εκθέσεις των υπολοίπων υπαλλήλων, 
οι οποίες συντάσσονται από τους προϊσταμένους των 
παραπάνω υπηρεσιακών μονάδων. 

Παρακολουθεί και ενημερώνεται για τη Νομοθεσία και 
Νομολογία σε θέματα που αφορούν το Νομικό Πρόσω¬ 
πο, για τη νόμιμη και εύρυθμη λειτουργία του. 

Δίνει οδηγίες για τη σύνταξη του προϋπολογισμού 
και φροντίζει για τη σωστή εκτέλεσή του. 

Συνεργάζεται με τους αρμόδιους Δ/ντες των υπηρε¬ 
σιών του Δήμου για την εκτέλεση εργασιών που από 
τη φύση τους απαιτούν συνεργασία όπως α) διαχείρι¬ 
ση θεμάτων προσωπικού - μισθοδοσίας - προσλήψεων, 
β) ταμειακή διαχείριση, η οποία διεξάγεται από την 
ταμειακή υπηρεσία του Δήμου κλπ. 

Συνεργάζεται με τη Διοίκηση του Νομικού Προσώπου 
για κάθε θέμα που το αφορά και έχει την ευθύνη για 
την παρακολούθηση της πρακτικής άσκησης εκπαιδευ¬ 
όμενων σπουδαστών ΤΕΙ συναφών ειδικοτήτων. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

Οι προϊστάμενοι των τμημάτων είναι υπεύθυνοι για 
την ακριβή τήρηση, νόμιμη εφαρμογή και εκτέλεση των 
αρμοδιοτήτων και καθηκόντων που ανατίθενται στις 
υπηρεσίες που προΐστανται. 

Εισηγούνται τα θέματα της αρμοδιότητάς τους, ενημε¬ 
ρώνουν τους υπαλλήλους του τμήματός τους για κάθε 
εγκύκλιο και ειδική διαταγή διάταξη νόμου που τους 
αφορά και δίδουν τις αναγκαίες οδηγίες (επεξηγημα¬ 
τικές) για την εκτέλεσή τους. 

Κατανέμουν την εργασία στους υπαλλήλους, ορίζο¬ 
ντας τον χρόνο μέσα στον οποίο θα πρέπει να υλο¬ 
ποιηθεί και ελέγχουν την έγκαιρη υλοποίηση ώστε να 
αποφεύγονται καθυστερήσεις και δυσλειτουργίες. Ανα¬ 
πληρώνουν τα έκτακτα κενά που δημιουργούνται από 
άτομα του τμήματός τους, κατόπιν εντολής του Δ/ντη 
για την εύρυθμη λειτουργία της υπηρεσίας. 

Παρακολουθούν την εργατικότητα, απόδοση και πει¬ 
θαρχία των υπ’ αυτών υπαλλήλων και ενημερώνουν 
σχετικά το Δ/ντή τους. 

Συντάσσουν τις εκθέσεις αξιολόγησης των υπηρετού- 
ντων υπαλλήλων, τις οποίες υποβάλλουν σε συνέχεια 
στο Δ/ντή για περαιτέρω κρίση. 

Γ. ΛΟΙΠΟ ΠΡΟΣΩΠΙΚΟ 

Οι υπάλληλοι, στα πλαίσια των αρμοδιοτήτων της 
υπηρεσιακής μονάδας που είναι τοποθετημένοι, εκτε- 
λούν την εργασία που τους έχει ανατεθεί, εντός του 
χρόνου που τους έχει δοθεί, με επιμέλεια, προσοχή και 
ευσυνειδησία, στα πλαίσια των οδηγιών και κατευθύνσε¬ 
ων των προϊσταμένων τους, σύμφωνα με τους νόμους, 
εγκυκλίους κ.λ.π. 

Άρθρο 6° 

ΕΣΩΤΕΡΙΚΗ ΟΡΓΑΝΩΣΗ ΥΠΗΡΕΣΙΩΝ 

Για την καλύτερη και αποδοτικότερη λειτουργία των 
υπηρεσιών και για κάλυψη των υπηρεσιακών αναγκών ο 
Πρόεδρος μπορεί με απόφαση του να αναθέτει σε υπαλ¬ 
λήλους καθήκοντα περισσοτέρων του ενός γραφείου και 
ανεξάρτητα αν αυτά βρίσκονται στο ίδιο τμήμα. 

Με απόφαση Προέδρου τοποθετούνται οι υπάλληλοι 
στις θέσεις εργασίας τους, ανάλογα με τις υπηρεσιακές 
ανάγκες. Σε περίπτωση υπηρεσιακής ανάγκης μπορούν 
να ανατίθενται πρόσθετα καθήκοντα στους υπαλλήλους, 


μετά από απόφαση Προέδρου, τα οποία πάντα πρέπει 
να είναι συναφή με την ειδικότητα του εργαζομένου. 

Οι υπάλληλοι έχουν υποχρέωση επιμόρφωσης μετά 
από απόφαση Προέδρου. 

Γ ια τον καλύτερο προγραμματισμό και συντονισμό 
της λειτουργίας του Νομικού Προσώπου θα συναντιό¬ 
νται μία φορά το μήνα ο Διευθυντής με τον Πρόεδρο 
με σκοπό: 

- Τον προγραμματισμό και την παρακολούθηση της 
δραστηριότητας του Νομικού Προσώπου. 

- Την αλληλοενημέρωση για επίλυση υπηρεσιακών 
προβλημάτων. 

- Την ανταλλαγή εμπειριών και παρουσίαση προτάσε¬ 
ων αποδοτικότερης αξιοποίησης του προσωπικού και 
εκσυγχρονισμού των υπηρεσιών. 

Αρθρο 7° 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

ΑΥΤΟΤΕΛΕΣ ΓΡΑΦΕΙΟ ΠΡΟΕΔΡΟΥ 

Γ ραφείο Προέδρου 

Διεξάγει κάθε εργασία που αναθέτει σ’ αυτό ο Πρό¬ 
εδρος του Διοικητικού Συμβουλίου και δεν υπάγεται 
στην αρμοδιότητα των άλλων υπηρεσιών. Υποστηρίζει 
γραμματειακά το γραφείο. Καταρτίζει και κοινοποιεί την 
ημερήσια διάταξη συνεδριάσεων του Διοικητικού Συμ¬ 
βουλίου. Τηρεί τα πρακτικά των συνεδριάσεων, συντάσ¬ 
σει και υποβάλλει στην αρμόδια αρχή τις αποφάσεις. 
Τηρεί το αρχείο αποφάσεων Προέδρου και αποφάσεων 
Δ.Σ.. Φροντίζει για τη συγκέντρωση στοιχείων συνο¬ 
δευτικών των προς συζήτηση θεμάτων. Διενεργεί κάθε 
εργασία που από το νόμο είναι αρμόδιο το Διοικητικό 
Συμβούλιο και ο Πρόεδρος του Δ.Σ. 

Γ ραφείο τύπου, δημοσίων σχέσεων, πληροφοριών και 
ενημέρωσης. 

Ανακοινώνει με κάθε πρόσφορο μέσο στους δημότες 
τις δραστηριότητες και τα προγράμματα του Νομικού 
προσώπου με σκοπό την ενημέρωση των πολιτών για 
τις υπηρεσίες που παρέχονται μέσω αυτού. Υποστηρίζει 
τη διοργάνωση εκδηλώσεων και δραστηριοτήτων του 
Νομικού προσώπου. 

Γ ραφείο Παιδιάτρου 

Επιμελείται για την εφαρμογή προληπτικής ιατρικής 
στα παιδιά που φιλοξενούνται στους παιδικούς σταθ¬ 
μούς του Δήμου (νήπια και βρέφη), συνεργαζόμενο για 
το σκοπό αυτό με το Υπουργείο Υγείας Πρόνοιας. 

Οργανώνει εκδηλώσεις, σεμινάρια, διαλέξεις για τους 
γονείς για ποικίλα θέματα υγείας, όπως εμβολιασμοί 
κλπ. 

Αναλαμβάνει το σχεδίασμά και την υλοποίηση προ¬ 
γραμμάτων σχετικών με την ευαισθητοποίηση των πο¬ 
λιτών σε θέματα ψυχικής και σωματικής υγιεινής. 

Συμμετέχει σε διαδημοτικά και διακρατικά προγράμ¬ 
ματα καθώς και σε προγράμματα της Ε.Ε. με σκοπό 
την πρόληψη και αντιμετώπιση προβλημάτων υγείας 
των παιδιών. 

ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ 

ΤΜΗΜΑ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΟΣΤΗ¬ 
ΡΙΞΗΣ 

Γ ραφείο Γ ραμματείας 

Παρακολουθεί και διεκπεραιώνει τη σχετική αλληλο¬ 
γραφία της Δ/νσης ενημερώνοντας το Δ/ντη για κάθε 
πρόβλημα ή εκκρεμότητα που θα προκύψει. Τηρεί το 
πρωτόκολλο και το αρχείο της Δ/νσης. Τηρεί τα κατά 

νόμο σχετικά βιβλία. Διενεργεί τη δημοσίευση, τοιχο¬ 
κόλληση των αποφάσεων του Διοικητικού Συμβουλίου, 
ανακοινώσεων, διακηρύξεων και συντάσσει τις σχετικές 
εκθέσεις τις οποίες και διεκπεραιώνει. 

Γραφείο Διοικητικής και Οικονομικής Υποστήριξης 

Ενημερώνεται και εφαρμόζει τη νομοθεσία που αφορά 
το πόσης φύσεως προσωπικό του νομικού προσώπου. 
Τηρεί τους ατομικούς υπηρεσιακούς φακέλους του προ¬ 
σωπικού καθώς και τα δελτία παρουσίας τους, φροντί¬ 
ζοντας για τη συνεχή ενημέρωση και παρακολούθηση. 
Συντάσσει σχέδια ΟΕΥ και κανονισμούς λειτουργίας 
του Ν.Π. Φροντίζει για την πρόσληψη του προσωπικού, 
τις προαγωγές, απολύσεις, παραιτήσεις και λοιπές με¬ 
ταβολές της υπηρεσιακής του κατάστασης. Συντάσσει 
και θεωρεί τα πάσης φύσεως μισθοδοτικά στοιχεία του 
προσωπικού. 

Επιμελείται για την κατάρτιση και καλή εκτέλεση του 
προϋπολογισμού, την έγκαιρη αναμόρφωσή του, όποτε 
υπάρχει ανάγκη και την σύννομη έκδοση των χρηματι¬ 
κών ενταλμάτων πληρωμής σε βάρος του προϋπολο¬ 
γισμού, συγκεντρώνοντας τα απαραίτητα προς τούτο 
δικαιολογητικά. 

Τηρεί τα προβλεπόμενα από το νόμο λογιστικά βιβλία 
(ημερολόγιο, καθολικό κλπ) και συνεργάζεται ανελλιπώς 
με την ταμειακή υπηρεσία του Δήμου, η οποία είναι 
υπεύθυνη για την ταμειακή υποστήριξη του ΝΠΔΔ σύμ¬ 
φωνα με το ΔΚΚ. Εκτελεί κάθε εργασία σχετική με τις 
προμήθειες του ΝΠΔΔ, ενεργώντας πάντα σύμφωνα με 
τις ισχύουσες περί προμηθειών διατάξεις και επιμελείται 
για την συγκρότηση των επιτροπών παραλαβής έργων, 
εργασιών και προμηθειών. 

Συνεργάζεται με το γραφείο προέδρου-διοικητικού 
συμβουλίου για την λήψη κάθε απαραίτητης απόφα¬ 
σης σχετικής με την οικονομική λειτουργία του νομικού 
προσώπου. 

Φροντίζει για την καταγραφή της κινητής και ακίνητης 
περιουσίας του Ν.Π. καθώς και την διασφάλιση των δι¬ 
καιωμάτων κυριότητάς του, σε συνεργασία με τη νομική 
υπηρεσία του Δήμου. 

Τηρεί την αποθήκη του Ν.Π υπογράφοντας τα δελτία 
εισαγωγής και εξαγωγής υλικών. 

Επιμελείται για τον έγκαιρο εφοδιασμό του Ν.Π. με τα 
αναγκαία για την τροφοδοσία τρόφιμα καθώς και για 
την καλή φύλαξη, συντήρηση και διάθεση αυτών. 

ΤΜΗΜΑ ΠΑΙΔΙΚΩΝ ΣΤΑΘΜΩΝ ΚΕΝΤΡΟΥ ΡΕΝΤΗ 

Γ ραφείο Γ ραμματείας 

Παρακολουθεί και διεκπεραιώνει τη σχετική αλληλο¬ 
γραφία του τμήματος ενημερώνοντας τον προϊστάμενο, 
υπό τις εντολές του οποίου λειτουργεί, για κάθε πρό¬ 
βλημα ή εκκρεμότητα που θα προκύψει. Τηρεί το αρχείο 
του τμήματος. Τηρεί και ενημερώνει βιβλίο διδαχθείσας 
ύλης, στο οποίο υπογράφει καθημερινά το παιδαγωγικό 
προσωπικό. 

Γ ραφείο Παιδικού Σταθμού Κέντρου Ρέντη 

Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με την πραγματοποίηση 
προγραμμάτων ανάλογα με την ηλικία τους. Συμμετέχει 
στο σχεδίασμά απασχόλησης των παιδιών και φροντί¬ 
ζει για την εφαρμογή τους, σύμφωνα με το ημερήσιο 
πρόγραμμα. 

Ευθύνεται για την καλή χρήση και διαφύλαξη των επο¬ 
πτικών μέσων διδασκαλίας, του εκπαιδευτικού υλικού 
και για οποιοδήποτε υλικό έχει διατεθεί για χρήση. 


Παρακολουθεί τη διανομή του φαγητού στα παιδιά. 
Τηρεί μητρώο νηπίων. Ενημερώνει τον προϊστάμενο του 
τμήματος για την καθημερινή παρουσία των παιδιών. 
Ενημερώνει τους γονείς για την συμπεριφορά και ψυ¬ 
χοσωματική υγεία των παιδιών τους. Φροντίζει για την 
υγιεινή κατάσταση των νηπίων και επιμελείται για την 
σωματική τους ακεραιότητα, ενημερώνοντας άμεσα 
τους γονείς σε περίπτωση ατυχήματος. Συνεργάζεται 
ανελλιπώς με τον παιδίατρο εάν υπάρχει. Κατευθύνει 
το προσωπικό καθαριότητας - βοηθητικών εργασιών και 
φροντίζει για την έγκαιρη παρασκευή του φαγητού. Κα¬ 
ταρτίζει το πρόγραμμα διατροφής των νηπίων σύμφωνα 
με τις σύγχρονες παιδιατρικές απόψεις για την υγιεινή 
διατροφή τους, σε συνεργασία με τον Δ/ντή. 

Γ ραφείο Βρεφονηπιακού Σταθμού Κέντρου Ρέντη 

Φροντίζει για την σωστή ψυχοσωματική υγεία και 
ψυχοκινητική εξέλιξη των βρεφών με την πραγματο¬ 
ποίηση προγραμμάτων ανάλογα με την ηλικία τους. 
Συμμετέχει στο σχεδίασμά απασχόλησης των παιδιών 
και φροντίζει για την εφαρμογή τους, σύμφωνα με το 
ημερήσιο πρόγραμμα. 

Ευθύνεται για την καλή χρήση και διαφύλαξη των επο¬ 
πτικών μέσων διδασκαλίας, του εκπαιδευτικού υλικού 
και για οποιοδήποτε υλικό έχει διατεθεί για χρήση. 

Παρακολουθεί την διανομή του φαγητού στα παιδιά. 
Τηρεί μητρώο βρεφών. Ενημερώνει τον προϊστάμενο 
του τμήματος για την καθημερινή παρουσία των βρε¬ 
φών. Ενημερώνει τους γονείς για την συμπεριφορά και 
ψυχοσωματική υγεία των παιδιών τους. Φροντίζει για 
την υγιεινή κατάσταση των βρεφών και επιμελείται για 
την σωματική τους ακεραιότητα, ενημερώνοντας άμεσα 
τους γονείς σε περίπτωση ατυχήματος. Συνεργάζεται 
ανελλιπώς με τον παιδίατρο, εάν υπάρχει. Κατευθύνει 
το προσωπικό καθαριότητας-βοηθητικών εργασιών και 
φροντίζει για την έγκαιρη παρασκευή του φαγητού. 
Καταρτίζει το πρόγραμμα διατροφής των βρεφών, σύμ¬ 
φωνα με τις σύγχρονες παιδιατρικές απόψεις για την 
υγιεινή διατροφή τους, σε συνεργασία με τον Δ/ντή. 

ΤΜΗΜΑ ΠΑΡΑΡΤΗΜΑΤΩΝ ΠΑΙΔΙΚΩΝ ΣΤΑΘΜΩΝ 

Γ ραφείο Γ ραμματείας 

Παρακολουθεί και διεκπεραιώνει τη σχετική αλληλο¬ 
γραφία του τμήματος ενημερώνοντας τον προϊστάμενο, 
υπό τις εντολές του οποίου λειτουργεί, για κάθε πρό¬ 
βλημα ή εκκρεμότητα που θα προκύψει. Τηρεί το αρχείο 
του τμήματος. Τηρεί και ενημερώνει βιβλίο διδαχθείσας 
ύλης, στο οποίο υπογράφει καθημερινά το παιδαγωγικό 
προσωπικό. 

Γ ραφείο Παιδικού Σταθμού Αγ. Αννας 

Εκτελεί τις ίδιες εργασίες και έχει τις ίδιες ευθύνες 
και αρμοδιότητες, όπως αυτές αναλυτικά αναφέρονται 
παραπάνω στο γραφείο παιδικού σταθμού κέντρου Ρέ¬ 
ντη. 

Γ ραφείο Παιδικού Σταθμού Ανω Ρέντη 

Εκτελεί τις ίδιες εργασίες και έχει τις ίδιες ευθύνες 
και αρμοδιότητες, όπως αυτές αναλυτικά αναφέρονται 
παραπάνω στο γραφείο παιδικού σταθμού κέντρου 
Ρέντη. 

Άρθρο 8° 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του ΝΠΔΔ 
τρέχοντος έτους, διότι οι μεταβολές της παρούσας 
τροποποίησης αφορούν α) τη δημιουργία Δ/νσης και 

Τμημάτων από την οποία δεν προκαλείται καμία δαπά¬ 
νη και β) τη δημιουργία θέσεων νέων ειδικοτήτων, οι 
οποίες δεν γνωρίζουμε ποιο έτος και πόσες από αυτές 
θα πληρωθούν. Για τις θέσεις αυτές βεβαιώνουμε ότι 
κατά το έτους το οποίο θα γίνει σχετικός προγραμμα¬ 
τισμός πλήρωσής τους θα έχουν προβλεφθεί αντίστοι¬ 
χες πιστώσεις στους Κ.Α. 10.6011.0001 - 10.6011.0002 και 
10.6012.0001 του προϋπολογισμού του ΝΠΔΔ. 

Άρθρο 9° 

Ο Οργανισμός αυτός ισχύει από τη δημοσίευσή του 
στην Εφημερίδα της Κυβερνήσεως και παύει να ισχύει 
κάθε προηγούμενος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Ιανουάριου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-♦- 

Αριθμ. 07/ΔΤΑ/21155/05 (2) 

Έγκριση Ο.Ε.Υ. του Ν.Π.Δ.Δ. «Δημοτικός Αθλητικός Ορ¬ 
γανισμός Δήμου Αίγινας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 16 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

3. Τις διατάξεις του άρθρου 198 παρ. 2 του π.δ. 410/ 
1995. 

4. Τις διατάξεις του άρθρου 12 του ν. 1188/1981, όπως 
έχει αντικατασταθεί και τροποποιηθεί από τις διατάξεις 
του άρθρου 26 του ν. 1832/1989, της παρ. 6 άρθρο 26 του 
ν. 2130/1993 (ΦΕΚ Α'/62), καθώς και της παρ. 5 άρθρο 8 
ν. 2307/1995 (ΦΕΚ Α'/113). 

5. Την οικ. 16978/12.11.2003 (ΦΕΚ/1693/Β718.11.2003) από¬ 
φαση σχετικά με μεταβίβαση αρμοδιοτήτων και εξουσί¬ 
ας υπογραφής με εντολή Γ ενικού Γ ραμματέα στο Γ ενικό 
Δ/ντή Περιφέρειας. 

6. Την 2/2005 απόφαση του Διοικητικού Συμβουλίου 
του Αθλητικού Οργανισμού Αίγινας. 

7. Την 11/2005 απόφαση του Δημοτικού Συμβουλίου 
Αίγινας. 

8. Το 22ο/2005 πρακτικό του Υπηρεσιακού Συμβουλίου 
Προσωπικού ΟΤΑ Ν. Πειραιά (θέμα 5ο), αποφασίζουμε: 

Εγκρίνουμε τον Ο.Ε.Υ. του Ν.Π.Δ.Δ. «Δημοτικός Αθλη¬ 
τικός Οργανισμός Αίγινας» ως εξής: 

Αρθρο 1° 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

Οι υπηρεσίες του Δημοτικού Αθλητικού Οργανισμού 
Αίγινας (Δ.Α.Ο.Α) λειτουργούν σε επίπεδο Διεύθυνση με 
τα εξής τμήματα: 

1. ΔΙΟΙΚΗΤΙΚΩΝ ΥΠΗΡΕΣΙΩΝ 
α. Γ ραφείο Προϊσταμένου 

β. Γ ραφείο Πρωτοκόλλου - Διεκπεραίωσης 
γ. Γ ραφείο Γ ραμματείας Διοικητικού Συμβουλίου 

2. ΟΙΚΟΝΙΜΙΚΩΝ ΥΠΗΡΕΣΙΩΝ 
α. Γ ραφείο Προϊσταμένου 


β. Γραφείο Εσόδων και Λογιστηρίου 

γ. Γραφείο Ειδικού Ταμία 

δ. Γ ραφείο Προμηθειών και Αποθήκης 

3. ΤΕΧΝΙΚΩΝ ΥΠΗΡΕΣΙΩΝ 
α. Γ ραφείο Προϊσταμένου 

β. Γραφείο Μελετών, Επίβλεψης Έργων και Συντήρη¬ 
σης αυτών 

γ. Γραφείο Ηλεκτρολογικών και Μηχανολογικών Έρ¬ 
γων 

δ. Γ ραφείο Πρασίνου και Καθαριότητας 

4. ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗ¬ 
ΤΩΝ 

α. Γ ραφείο Προϊσταμένου 

β. Γ ραφείο Εκτέλεσης Προγραμμάτων 

Αρθρο 2° 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - ΚΑΘΗΚΟΝΤΑ 
ΠΡΟΪΣΤΑΜΕΝΟΥ 

Προΐσταται των Υπηρεσιών του Δ.Α.Ο.Α 
Επιβλέπει, μεριμνά, συντονίζει και φροντίζει για τη 
σωστή λειτουργία των τμημάτων. 

Συνεργάζεται με τους προϊσταμένους από τους οποί¬ 
ους ενημερώνεται για την πορεία των εργασιών τους 
και δίδει κατευθύνσεις και ή λύσεις για ταχύτερη υλο¬ 
ποίηση. 

Παραλαμβάνει και χρεώνει αντίστοιχα για κάθε τμήμα 
την αλληλογραφία που απευθύνεται στο Δ.Α.Ο.Α., θέτει 
υπόψη του Προέδρου τα ειδικότερης σημασίας έγγραφα 
αυτής και μετά τα διαβιβάζει μέσω του Γ ραφείου Πρω¬ 
τοκόλλου στα αρμόδια Τμήματα, Γ ραφεία ή Επιτροπές, 
ενώ παράλληλα παρακολουθεί και ελέγχει την συνέπεια 
διεκπεραίωσης των εργασιών. 

Τηρεί το εμπιστευτικό Πρωτόκολλο και το Αρχείο, 
εκτός αν ανατεθεί αυτό σε ειδικά εξουσιοδοτημένο 
υπάλληλο. 

Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

Εισηγείται στο Διοικητικό Συμβούλιο για τη στελέχω¬ 
ση με προσωπικό του τμήματός του και για την απόδοση 
των προγραμμάτων Αθλητισμού. 

Έχει την ευθύνη για την πιστή εφαρμογή του Κανονι¬ 
σμού Λειτουργίας των Αθλητικών Εγκαταστάσεων. 

Έχει την ευθύνη για την ομαλή λειτουργία, τάξη, και 
καθαριότητα των Αθλητικών Εγκαταστάσεων σε θέματα 
συντήρησης - καθαριότητας. 

Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

Επιβλέπει γενικά τη συνολική πορεία των υποθέσεων 
του Δ.Α.Ο.Α. 

Αρθρο 3° 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ 
ΥΠΗΡΕΣΙΩΝ ΚΑΘΗΚΟΝΤΑ ΠΡΟΪΣΤΑΜΕΝΟΥ 

Α. ΓΡΑΦΕΙΟ ΠΡΟΪΣΤΑΜΕΝΟΥ 

Επιμελείται για την κατά τον καλύτερο τρόπο κατανο¬ 
μή των εργασιών στο Τμήμα υπαλλήλων. Παραλαμβάνει 
την αλληλογραφία που αφορά το Τμήμα υπαλλήλων. 
Παραλαμβάνει την αλληλογραφία που αφορά το Τμήμα, 
την χαρακτηρίζει και τη διανέμει προς ενέργεια στα 
αρμόδια Γ ραφεία. 

Επιβλέπει για τη διεκπεραίωση και αρχειοθέτηση των 
εγγράφων. 

Επιβλέπει για την εκκαθάριση του παλαιού αρχείο 
της Δ.Α.Ο.Α. 

Ελέγχει τις αποφάσεις που εκδίδονται από τα επί μέ¬ 
ρους Γραφεία του Τμήματος καθώς και όλη τη σχετική 
αλληλογραφία. 

Συντάσσει τον Οργανισμό Εσωτερικής Υπηρεσίας, 
τηρεί τους ατομικούς φακέλους του Προσωπικού και 
διεξάγει όλη την υπηρεσία που έχει σχέση με το προ¬ 
σωπικό (προσλήψεις, προαγωγές κλπ). 

Β. ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ 

Φροντίζει για την παραλαβή, την πρωτοκόλληση, 
συσχέτιση και διεκπεραίωση όλων των εισερχόμενων 
εγγράφων στο Δ.Α.Ο.Α. 

Φροντίζει για την πρωτοκόλληση, συσχέτιση και δι¬ 
εκπεραίωση των εξερχόμενων εγγράφων. 

Μεριμνά για την τοιχοκόλληση και κοινοποίηση των 
διακηρύξεων των δημοπρασιών, των διαφόρων ανακοι¬ 
νώσεων και γνωστοποιήσεων του Προέδρου. 

Τηρεί όλο το αρχείο των Υπηρεσιών και εισηγείται για 
την καταστροφή του θεωρουμένου ως αχρήστου. 

Τηρεί βιβλίο παράδοσης εγγράφων και προς τις Υπη¬ 
ρεσίες του Δ.Α.Ο.Α. και προς τις διάφορες Διοικητικές 
Αρχές. 

Γ. ΓΡΑΦΕΙΟ ΓΡΑΜΜΑΤΕΙΑΣ ΔΙΟΙΚΗΤΙΚΟΥ ΣΥΜΒΟΥ¬ 
ΛΙΟΥ 

1. Βοηθάει τον Πρόεδρο στην κατάρτιση της ημερήσι¬ 
ας διάταξης του Διοικητικού Συμβουλίου και κοινοποιεί 
αυτή κατά τις διατάξεις του Κώδικα. 

2. Τηρεί τα πρακτικά των συνεδριάσεων. 

3. Δακτυλογραφεί τις αποφάσεις και τις διεκπεραι- 
ώνει. 

4. Παραλαμβάνει τα εισηγητικά και λοιπά έγγραφα 
που αφορούν τις αρμοδιότητές του και προβαίνει στις 
ενέργειες που απαιτούνται σε κάθε περίπτωση. 

Άρθρο 4° 

ΑΡΜΟΔΙΟΤΗΤΕΣ ΤΜΗΜΑΤΟΣ ΟΙΚΟΝΟΜΙΚΩΝ 
ΥΠΗΡΕΣΙΩΝ ΚΑΘΗΚΟΝΤΑ ΠΡΟΪΣΤΑΜΕΝΟΥ 

Α. ΓΡΑΦΕΙΟ ΠΡΟΪΣΤΑΜΕΝΟΥ 

1. Κατευθύνει, εποπτεύει και ελέγχει το προσωπικό 
που υπάγεται στο Τμήμα. 

2. Παραλαμβάνει την αλληλογραφία που αφορά το 
Τμήμα, την χαρακτηρίζει και την διανέμει για ενέργεια 
στα διάφορα Γ ραφεία. 

3. Εισηγείται για τροποποιήσεις και αναμορφώσεις 
του προϋπολογισμού. 

4. Παρακολουθεί την οικονομική κατάσταση του 
Δ.Α.Ο.Α. και προτείνει μέτρα βελτίωσης των εσόδων. 

5. Υποχρεούται να ελέγχει τα χρηματικά εντάλματα 
και να υπογράφει αυτά. 

6. Εισηγείται στο Διοικητικό Συμβούλιο τα απαραίτητα 
οικονομικά στοιχεία για τη σύνταξη του σχεδίου του 
προϋπολογισμού εσόδων - εξόδων του Δ.Α.Ο.Α. σύμφω¬ 
να με το άρθρο 203 του π.δ. 410/1995. 

Β. ΓΡΑΦΕΙΟ ΕΣΟΔΩΝ ΚΑΙ ΛΟΓΙΣΤΗΡΙΟΥ 

1. Ασχολείται με τη βεβαίωση των δικαιωμάτων που 
επιτρέπουν οι κείμενες διατάξεις. 

2. Επιμελείται της εκκαθαρίσεως κάθε δαπάνης του 
Δ.Α.Ο.Α ειδικότερα ελέγχει τα δικαιολογητικά κάθε 
δαπάνης για να διαπιστώσει αν αυτά είναι πλήρη και 
σύμφωνα με το νόμο. 


3. Εκδίδει τα χρηματικά εντάλματα και μεριμνά για 
την υπογραφή τους από τον Προϊστάμενο του Τμήματος 
και τον Πρόεδρο. 

4. Επιμελείται της αποστολής αυτών στο Ταμείο για 
εξόφληση. 

5. Συντάσσει τις μισθοδοτικές καταστάσεις όλων των 
εργαζόμενων στο Δ.Α.Ο.Α. ανεξαρτήτως σχέσεως ερ¬ 
γασίας. 

6. Τηρεί τα προβλεπόμενα από τη σχετική νομοθεσία 
βιβλία. 

7. Εκδίδει βεβαιώσεις αποδοχών για κάθε χρήση και 
βεβαιώσεις για την Εφορία στο τέλος του χρόνου. 

8. Συνεργάζεται με όλες τις υπηρεσίες για τη σωστή 
εφαρμογή των συναλλαγών, συμβάσεων εργασίας κα¬ 
θώς και για κάθε θέμα που αφορά τις εν γένει αποδοχές 
των εργαζομένων στον Δ.Α.Ο.Α. 

Γ. ΓΡΑΦΕΙΟ ΠΡΟΜΗΘΕΙΩΝ ΚΑΙ ΑΠΟΘΗΚΗΣ 

1. Μεριμνά για τη διενέργεια κάθε προμήθειας που 
έχουν ανάγκη οι υπηρεσίες του Δ.Α,Ο.Α. 

Δ. ΓΡΑΦΕΙΟ ΕΙΔΙΚΟΥ ΤΑΜΕΙΑ 

1. Διεξάγει την Ταμιακή Υπηρεσία του Δ.Α.Ο.Α. όπως 
ορίζουν οι διατάξεις του Δημοτικού και Κοινοτικού Κώ¬ 
δικα και οι διατάξεις περί οικονομικής διοικήσεως και 
λογιστικού των Ο.Τ.Α. 

2. Ευθύνεται για την περιουσία σε μετρητά, χρεό¬ 
γραφα και κινητές αξίες του Δ.Α.Ο.Α. καθώς και για τη 
φύλαξη και διατήρηση των παρακαταθηκών και εγγυ¬ 
ήσεων γενικά. 

3. Εποπτεύει την τήρηση των προβλεπομένων από τις 
οικείες διατάξεις ταμιακών βιβλίων, παρακολουθεί την 
όλη κίνηση των Εσόδων και Εξόδων ευθυνόμενος για 
κάθε παρατυπία και παράλειψη. 

4. Εισηγείται τα θέματα που ανήκουν στην αρμοδιό¬ 
τητα του γραφείου του και ενεργεί την αλληλογραφία 
αυτού. 

5. Εξοφλεί τα διαβιβαζόμενα στο Ταμείο χρηματικά 
εντάλματα πληρωμής. 

6. Καταρτίζει μηνιαίους και ετήσιους λογαριασμούς 
της διαχείρισης εσόδων και εξόδων, συντάσσει στα¬ 
τιστικούς πίνακες που υποβάλλονται στα Υπουργεία 
κλπ. Συγκεκριμένα τα στοιχεία που απαιτούνται για τον 
ετήσιο απολογισμό εσόδων - εξόδων και καταρτίζει 
αυτόν. 

7. Συντάσσει καταστάσεις κρατήσεων υπέρ ΙΚΑ - 
ΤΕΑΜ, ΤΑΔΚΥ και λοιπών Ταμείων και μεριμνά για την 
πληρωμή των ενσήμων. 

Αρθρο 5° 

ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

Α. ΓΡΑΦΕΙΟ ΠΡΟΪΣΤΑΜΕΝΟΥ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαι- 
τούμενες δαπάνες. 

2. Παρακολουθεί την εκτέλεση της συντήρησης ή 
κατασκευής απολογιστικά ή από εργολάβο Δημόσιων 
Έργων ή Εμπειροτέχνη, όπως προβλέπεται από τις σχε¬ 
τικές διατάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του 
Διοικητικού Συμβουλίου. 

4. Ευθύνεται για τη φύλαξη, συντήρηση, επισκευή του 
υλικού και μέσων εξοπλισμού των αθλητικών εγκατα¬ 
στάσεων. 

5. Τηρεί ενημερωτικό μητρώο για όλες τις εγκατα¬ 
στάσεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά με την προμή- 
θειά τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματός του και εισηγείται σχετικά 
στο Διοικητικό Συμβούλιο. 

8. Φροντίζει για την αναζήτηση των απαιτούμενων 
στατιστικών στοιχείων για ότι αφορά τη συντήρηση των 
εγκαταστάσεων και του υλικού. 

9. Συνεργάζεται με το άλλο τμήμα ή γραφείο για θέ¬ 
ματα συναρμοδιότητας. 

Β. ΓΡΑΦΕΙΟ ΜΕΛΕΤΩΝ ΕΠΙΒΛΕΨΗΣ ΕΡΓΩΝ ΚΑΙ ΣΥ¬ 
ΝΤΗΡΗΣΗΣ ΑΥΤΩΝ 

1. Συντάσσει τις μελέτες των αθλητικών έργων. 

2. Συντάσσει διακηρύξεις και προσκλήσεις για την 
εκδήλωση ενδιαφέροντος όταν πρόκειται για την ανά¬ 
θεση μελετών. 

3. Παρακολουθεί και ελέγχει την κατασκευή όλων των 
έργων. 

4. Μεριμνά για τη συντήρηση των Αθλητικών Εγκα¬ 
ταστάσεων. 

Γ. ΓΡΑΦΕΙΟ ΗΛΕΚΤΡΟΛΟΓΙΚΩΝ ΚΑΙ ΜΗΧΑΝΟΛΟΓΙΚΩΝ 
ΕΓΚΑΤΑΣΤΑΣΕΩΝ 

1. Μεριμνά για τη συντήρηση όλων των ηλεκτρολογι- 
κών εγκαταστάσεων. 

2. Μεριμνά για τη συντήρηση όλων των υδραυλικών 
και θερμοϋδραυλικών εγκαταστάσεων. 

Δ. ΓΡΑΦΕΙΟ ΠΡΑΣΙΝΟΥ ΚΑΙ ΚΑΘΑΡΙΟΤΗΤΑΣ 

1. Μεριμνά για τη συντήρηση των χλοοταπήτων. 

2. Μεριμνά για τη συντήρηση των κήπων - παρτε- 
ριών. 

3. Έχει την ευθύνη της χάραξης των γραμμών σε 
οποιοδήποτε αγωνιστικό χώρο. 

4. Φροντίζει για τη συντήρηση και τον καθαρισμό της 
πισίνας σε καθημερινή βάση και παρακολουθεί την κα¬ 
ταλληλότητα του νερού (ΡΗ και χλωρίου). 

5. Φροντίζει για την καθαριότητα γενικά των εσωτε¬ 
ρικών και εξωτερικών χώρων. 

Άρθρο 6° 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ 
ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ - ΚΑΘΗΚΟΝΤΑ 
ΠΡΟΪΣΤΑΜΕΝΟΥ 

Α. ΓΡΑΦΕΙΟ ΠΡΟΪΣΤΑΜΕΝΟΥ 

1. Εκπονεί αθλητικά και πολιτιστικά προγράμματα που 
αφορούν Μαζικό Αθλητισμό και Μαζική Άθληση. 

2. Παρακολουθεί τα αποτελέσματα της εφαρμογής 
των προγραμμάτων και εκδηλώσεων. 

3. Εισηγείται προς το Διοικητικό Συμβούλιο τη δημι¬ 
ουργία νέων αθλητικών κέντρων με την πρόβλεψη του 
απαιτούμενου τεχνικού εξοπλισμού, καθώς και την καλύ¬ 
τερη αξιοποίηση των υπαρχόντων αθλητικών χώρων. 

4. Συντάσσει, παρακολουθεί και ελέγχει την εφαρμογή 
των καθημερινών προγραμμάτων γύμνασης και λοιπών 
αθλητικών εκδηλώσεων. 

5. Συνεργάζεται με τα αθλητικά σωματεία και συλλό¬ 
γους του Δήμου και παρέχει κάθε δυνατή βοήθεια στη 
λειτουργία αυτών. 

Β. ΓΡΑΦΕΙΟ ΕΚΤΕΛΕΣΗΣ ΠΡΟΓΡΑΜΜΑΤΩΝ 

1. Μεριμνά για την εκτέλεση όλων των Αθλητικών και 
Πολιτιστικών Προγραμμάτων. 


Αρθρο 7° 

ΣΤΕΛΕΧΩΣΗ ΥΠΗΡΕΣΙΩΝ 

Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ' (εισαγωγικός) Γ', Β' και Α' 
(καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ', Β' (καταληκτικός). 

Τα προσόντα διορισμού των θέσεων περιγράφονται 
στα π.δ/τα 50/2001, 37α/1987 και 22/1090, είναι δυνατόν 
κατόπιν απόφασης του Διοικητικού Συμβουλίου τα προ¬ 
σόντα διορισμού να προβλέπουν και τυχόν προϋπηρεσία 
στην αντίστοιχη θέση του Νομικού Προσώπου. 

Οι θέσεις που προβλέπονται ανά Κατηγορία και κλάδο 
είναι οι εξής: 

ΚΑΤΗΓΟΡΙΑ ΠΕ 

ΚΛΑΔΟΣ - ΘΕΣΕΙΣ ΥΠΗΡΕΤΟΥΝΤΩΝ - ΘΕΣΕΙΣ ΝΕΕΣ 
ΠΕ - 1 ΔΙΟΙΚΗΤΙΚΟΣ ΟΙΚΟΝΟΜΙΚΟΣ - - 
ΠΕ - 10 ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ -1 
ΣΥΝΟΛΟ -1 

ΚΑΤΗΓΟΡΙΑ ΤΕ 

ΤΕ - 4 ΤΕΧΝΟΛΟΓΩΝ ΜΗΧΑΝΟΛΟΓΩΝ Η' ΗΛΕΚΤΟ- 
ΛΟΓΩΝ -1 

ΤΕ - 17 ΔΙΟΙΚΗΤΙΚΟΥ ΛΟΓΙΣΤΙΚΟΥ - - 
ΣΥΝΟΛΟ - 1 

ΚΑΤΗΓΟΡΙΑ ΔΕ 

ΔΕ - 1 ΔΙΟΙΚΗΤΙΚΩΝ/-1 

ΛΟΓΙΣΤΙΚΩΝ - 2 

ΔΕ - 24 ΗΛΕΚΤΡΟΛΟΓΟΙ -1 

ΔΕ - 30 ΤΕΧΝΙΤΩΝ - Συντηρητών κτιρίων 1 

ΣΥΝΟΛΟ - 5 

ΚΑΤΗΓΟΡΙΑ ΥΕ 

ΥΕ - 1 ΓΕΝΙΚΩΝ ΚΑΘΗΚΟΝΤΩΝ -1 
ΥΕ - 16 ΦΥΛΑΚΑΣ -1 
ΥΕ - 16 ΕΡΓΑΤΕΣ ΚΑΘΑΡΙΟΤΗΤΑΣ - 3 
ΣΥΝΟΛΟ - 6 

Προσωπικό με σχέση εργασίας αορίστου χρόνου: 
Μία (1) θέση ΥΕ - Φύλακα - Γ ενικών Καθηκόντων στην 
οποία θα καταγραφεί ο υπάλληλος που ήδη υπηρετεί. 

Προσωπικό με σχέση εργασίας ιδιωτικού δικαίου ορι¬ 
σμένου χρόνου με διάρκεια απασχόλησης μέχρι οκτώ(8) 
μήνες ετησίως. 

Προβλέπονται τρεις (3) θέσεις διαφόρων ειδικοτήτων 
για την αντιμετώπιση εποχικών, περιοδικών ή πρόσκαι¬ 
ρων αναγκών (άρθρο 18 παρ. 12 του ν. 2503/1997). 

Μία (1) θέση ΥΕ - 16 Κηπουρών 

Μία(1) θέση ΥΕ - 16 Εργάτης Καθαριότητας 

Μία (1) θέση ΥΕ - 1 Γενικών Καθηκόντων 

Άρθρο 8° 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΩΝ 

Ο Προϊστάμενος της Διεύθυνσης προέρχεται από τους 
κλάδους: 

ΠΕ Διοικητικού/Οικονομικού ή 
ΤΕ Διοικητικού/Λογιστικού ή 
ΔΕ Διοικητικού/Λογιστικού 

Ο Προϊστάμενος του τμήματος Διοικητικών Υπηρεσιών 
προέρχεται από τους κλάδους: 

ΠΕ Διοικητικού/Οικονομικού ή 
ΤΕ Διοκητικού/Λογιστικού ή 
ΔΕ Διοικητικού/Λογιστικού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο Προϊστάμενος του Τμήματος Οικονομικών Υπηρε¬ 
σιών προέρχεται από τους κλάδους: 

ΠΕ Διοικητικού/Οικονομικού ή 
ΤΕ Διοικητικού/Οικονομικού ή 
ΔΕ Διοικητικού/Λογιστικού 

Ο Προϊστάμενος του Τμήματος Τεχνικών Υπηρεσιών 
προέρχεται από τους κλάδους: 

ΠΕ Μηχανολόγων ή 
ΤΕ Μηχανολόγων ή 
ΔΕ Τεχνικών 

Ο Προϊστάμενος του Τμήματος Αθλητικών και Πολι¬ 
τιστικών Δραστηριοτήτων προέρχεται από τους κλά¬ 
δους: 

ΠΕ Καθηγητών Φυσικής Αγωγής ή 
ΠΕ Διοικητικού/Οικονομικού ή 
ΤΕ Διοικητικού/Λογιστικού ή 
ΔΕ Διοικητικού/Λογιστικού 

Άρθρο 9° 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 


μακευτική περίθαλψη των υπαλλήλων, εφαρμόζονται οι 
εκάστοτε ισχύουσες νομοθετικές διατάξεις. 

Αρθρο 10° 

Από την ψήφιση του παραπάνω Οργανισμού Εσωτε¬ 
ρικής Υπηρεσίας προκαλείται δαπάνη σε βάρος του 
Προϋπολογισμού του οικονομικού έτους 2005 ο οποίος 
ενισχύεται από τους ΚΑΠ ύψους 135.000,00 Ευρώ πε¬ 
ρίπου εφόσον προσληφθούν όλοι και για τα επόμενα 
οικονομικά έτη το ύψος της δαπάνης δεν μπορεί να 
προσδιοριστεί. 

Άρθρο 1Τ 

Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευσή του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γί αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Ιανουάριου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

